**Heltti Oy** on suomalainen yksityisiä työterveyspalveluja tarjoava yhtiö, jonka toimintaidea liittyy digitaalisuuteen ja etähoitoon.

Historia
--------

### 2013–2019

Työterverveyspsykologi Tanja Lappi, lakimies Timo Lappi ja työterveyslääkäri Seppo Kettunen perustivat Heltin kanssa vuonna 2013. He olivat kyllästyneet alan toimintaan, jossa työterveyshuolto laskutti asiakasyrityksiä erikseen lääkärikäynneistä, toimenpiteistä ja tutkimuksista. Kela korvasi sairauksien hoitoa enemmän kuin niiden ennaltaehkäisyä. Tämä saattoi ohjata yrityksiä määräämään mahdollisimman paljon erilaisia toimenpiteitä niiden vaikutuksista riippumatta. Heltin liikeidea perustui jäsenille määriteltyyn kuukausihinnan, jonka ansiosta Heltillä ja sen asiakkailla oli yhteinen tavoite: työkyvyn vaaliminen. 
Inspiraation yritykseen he olivat saaneet Yhdysvalloissa toimivasta Kaiser Permanente -yrityksestä sekä Fondiasta, jossa Timo Lappi työskenteli.

Heltin ensimmäinen toimipaikka avattiin alkuvuonna 2014 Helsingin Salmisaareen. Asiakkaille tarjottiin neljää erilaista sopimusta, joiden laajuus vaihteli. Yhtiö hyödynsi Duodecimin sähköistä terveystarkastuspalvelua.

Vuonna 2015 yhtiöllä oli sadan yritysasiakkaan kautta noin 2000 jäsentä. Jäsenten asioista noin 65 prosenttia hoidettiin etäyhteyden avulla puhelimessa tai netissä.

Elokuussa 2016 Heltti ja Invalidisäätiön Orton-sairaala aloittivat yhteistyön, jonka myötä Heltin jäsenien hoitoketjuja, eli pääsyä erikoissairaanhoitoon tai leikkauksen jälkeiseen kuntoutukseen tehostettiin. Yhteistyöhön sisältyi myös yhteisiä koulutuksia ja strategiasuunnitelmia. Marraskuussa Heltti keräsi miljoonan euron pääoman. Yhtiössä oli noin 16 000 potilaskäyntiä, joista 76 prosenttia hoidettiin etävastaanotolla chatin, puhelimen tai videoyhteyden kautta. Yhtiöllä oli noin 300 yritysasiasta ja noin 5000 jäsentä. Yhtiön työterveysasemat sijaitsivat Espoossa, Helsingissä, Tampereella ja Oulussa. Yhtiön työntekijöille annettiin mahdollisuus ostaa yrityksen osakkeita. Yhtiön liikevaihto oli 2,6 miljoonaa ja se teki noin miljoona euroa tappiota.

Vuonna 2018 yhtiö alkoi myydä kuluttajille suomalaisen Negen-yrityksen geenitestejä. Niiden avulla kartoitettiin esimerkiksi ihmisten riskejä sydän- ja verisuonitauteihin. Kesällä yhtiö keräsi kahden miljoonan rahoituksen, sijoittajien joukossa oli oli muun muassa Pauligin suvun sijoitusyhtiö The English Tearoom.

Vuonna 2019 avattiin toimipisteet Jyväskylään ja Turkuun. Yhtiöllä oli yli 60 työntekijää.

### 2020–

Keväällä 2020 Tekniikan akateemiset TEK alkoi tarjota jäsenilleen Heltin ylläpitämää Huolilinja-puhelinpalvelua, josta sai apua mielenterveyteen liittyviin asioihin.

Kesäkuussa 2021 Heltti ja lyhytterapiapalveluita tuottanut Shortum yhdistyivät. Uudella yhtiöllä oli 120 työntekijää ja 15 000 henkilöasiakasta. Yhtiön liikevaihto oli noin 10 miljoonaa euroa.

Vuonna 2022 Heltti oli mukana Mielenturvaa-verkoston perustamisessa. Yritysten lisäksi verkostoon kuului työmarkkinajärjestöjä ja mielenterveyden toimijoita. Verkoston tavoitteena oli tarjota koulutusta ja tukea mielenterveyden vahmistamiseen kaikille jäseniksi haluaville työpaikoille.

Elokuussa 2023 Kati Sulin aloitti Heltin toimitusjohtajana. Samalla yritystä  alusta asti johtanut Timo Lappi siirtyi hallituksen puheenjohtajaksi.

Organisaatio
------------

Vuonna 2019 Heltin suurimmat omistajat olivat Timo Lappi, Tanja Lappi, Oy Etrisk Ab, Anni Rouvinen, Risto Siilasmaa. Lisäksi yhtiöllä oli 48 pienosakasta. Vuonna 2021 Heltillä oli noin 120 työntekijää.

Palvelut
--------

Heltti on kohdentanut palvelunsa erityisesti aivotyötä tekeville ihmisille.

Heltin palvelut perustuvat yritysasiakkaiden työntekijöille (jäsenille) määriteltyyn kiinteään kuukausihintaan, johon vaikuttaa esimerkiksi henkilöiden ikä ja terveydentila. Heltin palvelut ovat keskittyneet lääkärin vastaanottojen sijaan ohjaamaan jäseniä muiden ammattilaisten, kuten terveydenhoitajien, fysioterapeuttien, psykologien tai ravitsemusterapeuttien puoleen. Hoidossa hyödynnetään prosessivalmennuksia, ja lääkkeiden sijaan suositaan valmentajien palveluja. Käytännössä esimerksi ennen unilääkereseptin saamista ihmiselle annetaan henkilökohtainen univalmentaja, joka voi seurata jäsenen terveydentilaa Heltin mobiilisovelluksen kautta, johon jäsenen älyranneke on yhdistetty.

Tunnustuksia
------------

* Vuonna 2019 Heltti sijoittui toiseksi Great Place to Work -kilpailun keskisuurten työpaikkojen sarjassa Suomessa ja sijalle 24 Euroopassa
* Vuonna 2020 Heltti oli mukana Financial Times -lehden Euroopan 1000 nopeiten kasvavaa yritystä -listalla.

Lähteet
-------

1. 1 2  Heltti Oy *Kauppalehti*.  21.8.2023. Viitattu 21.8.2023.
2. 1 2 3 4 5 6  Eeva-Riitta Seies: He lupaavat vallankumouksen työterveyteen *Talouselämä*.  16.2.2014. Viitattu 21.8.2023.
3. 1 2 3  Kati Sulinista Heltin toimitusjohtaja – aloittaa tehtävässään 1.8.2023 *Yrittäjä-lehti Varsinais-Suomi*.  26.6.2023. Viitattu 21.8.2023.
4. 1 2  Terapialle on nyt "pohjaton kysyntä", ja tässä yritykset näkevät markkinaraon – uusia työhyvinvointikonsepteja tarjoavat firmat laajenevat vauhdilla *Yle Uutiset*.  9.1.2022. Viitattu 21.8.2023.
5. 1 2 3  Hanna Eskola: Syksy uhkaa tuoda työpaikoille mielenterveyden häiriöiden aallon – "Kun tilanne rauhoittuu, ihminen romahtaa" *Talouselämä*.  10.6.2021. Viitattu 21.8.2023.
6. 1 2 3 4 5 6 7 8  Jaana Savolainen HS: "Hyvä työterveyshuolto pitää lääkärin loitolla" – terveysyhtiö Heltti kannustaa potilaita omaan vastuuseen *Helsingin Sanomat*.  14.12.2015. Viitattu 21.8.2023.
7. 1 2  Yritykset | Euroopan toiseksi nopeiten kasvava yritys tulee Suomesta, FT:n tuhannen yrityksen listalla on kaikkiaan 18 suomalaisyritystä *Helsingin Sanomat*.  3.3.2020. Viitattu 21.8.2023.
8. 1 2  Jaana Savolainen HS: Työterveysyhtiö Heltti ja Invalidisäätiön sairaala aloittavat yhteistyön – tavoitteena lyhentää potilaan odotusaikaa *Helsingin Sanomat*.  31.8.2016. Viitattu 21.8.2023.
9. ↑  Elina Lappalainen: Risto Siilasmaa sijoitti lisää Heltin kasvuun *Kauppalehti*.  21.8.2023. Viitattu 21.8.2023.
10. 1 2  Teija Sutinen: Helsinkiläinen työterveysyhtiö uskoo etähoitoon – Heltissä vastaanotolla käy enää neljännes potilaista *Helsingin Sanomat*.  22.3.2017. Viitattu 21.8.2023.
11. 1 2 3 4  Maija Tamminen: Tämän yrityksen toimitusjohtaja työskentelee välillä mummona – Vertaismentorointi toi palkinnon työterveyspalveluyhtiölle *Talouselämä*.  8.2.2019. Viitattu 21.8.2023.
12. 1 2  Elina Lappalainen: Pauligin kahvisuku sijoitti työterveysalan pieneen haastajaan - "Yliopistokaupunkeihin Helttilöitä" *Talouselämä*.  23.8.2018. Viitattu 21.8.2023.
13. ↑  Virve Rissanen: Työterveysasema ottaa geenitestit valikoimiinsa – "Emme tee niistä diagnooseja, vaan kartoitamme riskejä esimerkiksi sydän- ja verisuonitauteihin" *Helsingin Sanomat*.  26.1.2018. Viitattu 21.8.2023.
14. ↑  Essi Lehto: TEK avasi mielenterveyden puhelinpalvelun – "Työelämää ei voi erottaa muusta elämästä" *Talouselämä*.  11.5.2020. Viitattu 21.8.2023.
15. ↑  Anna-Kaisa Urpelainen: "Yksin pärjäämisen aika on ohi" – Työmarkkinajärjestöjen, yritysten ja mielenterveyden toimijoiden verkosto haluaa muuttaa suomalaista työkulttuuria *Talouselämä*.  26.4.2022. Viitattu 21.8.2023.
16. ↑  Virve Rissanen: Hannu Uotila raatoi 14 tunnin päiviä kunnes sairaus pysäytti – Nyt hän jakaa liikunta- ja unitietonsa suoraan työterveysasemalle: "Tällaista terveydenhuollon olisi aina pitänyt olla" *Helsingin Sanomat*.  17.10.2017. Viitattu 21.8.2023.
17. ↑  Maija Tamminen: Tässä ovat Great Place to Work -voittajat - "Hyvän työpaikan kehittäminen on päättymätön peli" *Talouselämä*.  7.2.2019. Viitattu 21.8.2023.
18. ↑  Ulla Ora: Heltti valittu Euroopan parhaaksi terveysalan työpaikaksi – Yrityksessä ei ole esimiehiä ja alaisia *Mediuutiset*.  11.6.2019. Viitattu 21.8.2023.

Aiheesta muualla
----------------

* Heltin verkkosivut